text: Terra, Teca, Traca
  El grup de recerca Urban Transformation and Global Change Laboratory (TURBA Lab) de l'IN3, en col·laboració amb la Universitat de Girona i la revista Soberanía Alimentaria, Biodiversidad y Culturas, es complau a convidar-vos al Festival Terra, Teca, Traca, que se celebrarà del 21 al 28 de novembre a diferents espais de Barcelona.
  08001 En línia
  21/11/2021 - 28/11/2021 12.00h
  Universitat Oberta de Catalunya, Grup de recerca Urban Transformation and Global Change Laboratory (TURBA Lab) de l'IN3, en col·laboració amb la Universitat de Girona i la revista Soberanía Alimentaria, Biodiversidad y Culturas
  El Terra, Teca, Traca és un festival en què l'art, la ciència i la pagesia s'uneixen en un diàleg que reivindica, d'una banda, la terra que ens sosté i la feina de qui la cuida i la fa fèrtil i, de l'altra, la teca que ens nodreix i ens dona plaer, i converteix, així, el fet de menjar com un acte polític. I tot plegat, amb traca per sacsejar i despertar consciències. On i com es produeixen els aliments? Qui els produeix? Quin paper té l'alimentació en la crisi sistèmica actual? Quines alternatives hi ha? Aquests són alguns dels interrogants que s'abordaran en el festival Terra, Teca, Traca. Celebrat a Barcelona, ciutat designada Capital Mundial de l'Alimentació Sostenible, el festival reivindica, amb un missatge que va del món rural al món urbà, la sobirania alimentària i l'agroecologia enfront d'un sistema alimentari industrial i globalitzat.
  El Festival Terra, Teca, Traca sorgeix d'un projecte amb el mateix nom. Precisament, la presentació d'aquest projecte al Centre de Cultura Contemporània de Barcelona (CCCB) donarà el tret de sortida al festival el diumenge 21 de novembre, a les 12.00 h (CET). Mitjançant set residències artístiques desenvolupades a diferents zones rurals de Catalunya, el projecte planteja una reflexió crítica sobre el present i el futur del món rural a partir de la interacció entre agents del món rural, artístic i científic. D'aquesta manera, el festival serà l'espai de presentació del resultat de cadascuna d'aquestes residències a la ciutadania.
  Terra, Teca, Traca rep el suport de l'Ajuntament de Barcelona, el Departament d'Acció Climàtica, Alimentació i Agenda Rural de la Generalitat de Catalunya i moltes altres entitats col·laboradores d'arreu del territori.